# &kspread;i käsiraamat

## Sissejuhatus

Käesolev käsiraamat on pühendatud Visicalci mälestusele

&kspread; on kõigi võimalustega tabeltöötlusrakendus. See on osa K töölaua keskkonna &kde; kontoritööpaketist &koffice;.

Muude &koffice;'i rakenduste hulka kuuluvad &kword; (tekstitöötlus), &kpresenter; (esitluste loomine), &kchart; (ärigraafika rakendus) ja &kontour; (joonistusrakendus).

Rohkem infot &kde; kohta üldiselt leiab veebileheküljelt http://www.kde.org, &koffice;'i kohta aga leheküljelt http://www.koffice.org

## &kspread;i põhitõed

Nagu ülejäänud KDE, on ka &kspread; igati kohandatav, mis võib tekitada probleeme neile lugejatele, kes püüavad võrrelda käsiraamatus kirjapandut sellega, mida nad näevad enda töötava &kspread;i aknas. Et vähemalt osaliselt segadust vähendada, on soovitatav &kspread;i esimesel käivitamisel määrata &kspread;i seadistustedialoogi (selle saab avada menüükäsuga Seadistused KSpreadi seadistamine...) kõigil kaartidel kehtima vaikeväärtused, välja arvatud kaardil Muud võimaluse Sõnalõpetuse viis juures, kus tuleks valida Puudub.

Üsna mõttekas oleks sisse lülitada ka kohtspikrid, mida saab teha K menüüs, kui valida Häälestus Välimus Akna dekoratsioonid.

### Tabeltöötlus algajatele

Selles osas püüame näite varal selgitada, mida teeb üldse tööleht rakenduses &kspread; ja miks see kulub marjaks ära igasugustes olukordades, kus tegemist on numbritega. Kui sa oled varemgi tabeltöötlusega kokku puutunud, võid arvatavasti selle osa lihtsalt vahele jätta.

Kõigepealt tuleb &kspread; käivitada. Seda saab teha hiire vasaku nupu klõpsuga töölaual või paneelil asuval &kspread;i ikoonil (kui see ikka seal asub) või valides K menüüst Kontoritöö vahendid&kspread;.

Kui rakendus on käivitunud, ilmub sinu ette võimalus luua uus dokument malli põhjal, avada olemasolev või hiljutine dokument või alustada tühja dokumendiga. Vali võimalus Alustatakse tühja dokumendiga.

Kui &kspread;i dokument on avatud, näed tühjade ristkülikukujuliste lahtritega teatud arvuks ridadeks ja veergudeks jagatud tabelit. Siia saab sisestada kõik vajalikud andmed, valemid, teksti või graafikud. Käivitamine 1

Nüüd sisesta tekst ja väärtused, mida näed ülaltoodud pildil esimeses viies reas, oma töölehele. Jäta esialgu rida 7 kõrvale. Lahtrisse millegi kirjutamiseks vali lahter hiire vasaku nupu klõpsuga lahtris. Seejärel kirjuta lahtrisse vajalik info ning vajuta klahvi Enter või kasuta nooleklahve liikumaks järgmisse lahtrisse.

Meie oleme näites sisestanud äärmiselt lihtsa kahe kuu eelarve, kus on näidatud, kui palju me arvame end kulutavad toidule, kommunaalkuludeks, riietele ja muule. Nüüd vali lahter B7 (veerg B, rida 7), kirjuta sinna `=B2+B3+B4+B5` ja vajuta klahvi Enter. Kuna lahtrisse kirjutatu algab märgiga =, peab &kspread; seda valemiks ehk millekski, mida tuleb arvutada, antud juhul siis liita kokku nelja lahtri ehk B2-B5 väärtused. See, mida me nüüd lahtris B7 näeme, ongi sellise arvutustehte tulemus.

Samasuguse valemi võib kirjutada lahtrisse C7, ainult et sel juhul peaks see olema kujul `=C2+C3+C4+C5`. Kuid on veelgi lihtsam viis: kopeerida lahter B7 ja asetada see lahtrisse C7. &kspread; kohandab asetamise järel automaatselt B viited C vajadustele.

Kui sa nüüd arvad, et &kspread; on üks nutikas asi, mille funktsioonid tegelikult saab ära ajada ka pliiatsi ja paberi või taskuarvutiga, on sul muidugi õigus, ainult et arvesta, et praegu oled näinud alles kõige lihtsamat asja, mida rakendus teha suudab. Kui tabel koos oma andmetega on märkimisväärselt suurem, käivad arvutused igal juhul kiiremini, kui käsitsi üldse võimalik.

Samuti võimaldab tööleht läbi mängida võimaluse aga mis siis, kui? Iga valem arvutatakse automaatselt ümber, kui mõni selle osa muutub, ning nii on sul kiiresti võimalus näha, kuidas ühe pisiasja muutmine muudab kogupilti. Toodud näidet kasutades võid näha näiteks toidukulutuste vähendamise mõju detsembris, kui sisestad uue väärtuse lahtrisse C2. Kui sul on tegemist näiteks kasvuhooneefekti arvutava töölehega, siis võid näiteks hinnata, kuidas mõjub see, kui atmosfääri paisatakse 50 protsenti vähem metaani.

### Lahtrite valimine

Valida on võimalik kas üks lahter või nelinurkne lahtrite kogum töölehel. Valitud lahter/lahtrid on eristatavad jämeda tumeda ääre abil.

Ühe lahtri valimiseks klõpsa sellel hiire vasaku nupuga või sisesta see (näiteks `B5`) asukohakasti, mis asub valemiriba vasakus servas, ja vajuta klahvi Enter või kasuta menüükäsku Vaade Mine lahtrisse.

Lahtrites saab liikuda ka nooleklahvide abil. Klõps klahvil Enter liigutab käesolevat valikut ühe positsiooni võrra üles, alla, vasakule või paremale vastavalt sellele, kuidas see on määratud &kspread;i seadistuste dialoogi kaardil Muud.

Kui hoida nooleklahvi vajutades all klahvi &Ctrl;, liigub tööjärg täidetud lahtrite bloki algusesse või lõppu.

Lahtrite bloki valimiseks lohista hiirt üle vajaliku ala, hoides all hiire vasakut nuppu, või sisesta asukohakasti kooloniga eraldatult bloki ülemine vasakpoolne ja alumine parempoolne lahter (näiteks `B7:C14`) ning vajuta klahvi Enter või sisesta samasugune blokimääratlus dialoogi, mis avaneb menüükäsuga Vaade Mine lahtrisse.

Mitu lahtrit saab valida ka nii, et esmalt valida soovitud ala ühes nurgas üks lahter ning siis klahvi &Shift; all hoides valida hiire vasaku nupuga lahter ala vastasnurgas.

Kui soovid valida kogu rea või veeru, klõpsa hiire vasaku nupuga rea numbril töölehe vasakus servas või veergu tähistaval tähel töölehe ülaosas. Mitme kõrvutise rea või veeru valimiseks lohista hiirekursorit üle vastavate reanumbrite või veerutähiste, hoides samal all hiire vasakut nuppu.

### Andmete sisestamine

Andmete sisestamine lahtrisse on tegelikult imelihtne: vali lahter, kirjuta sinna oma andmed ning vajuta klahvi Enter või kasuta nooleklahve liikumaks uude lahtrisse. Sõltuvalt sellest, kuidas andmeid sisestada, tõlgendab &kspread; neid numbrite, kuupäeva, aja või tekstina:

- Numbrite sisestamises ei ole midagi rasket: `123`, `-123`, `456,7` ka teaduslikul kujul `-1,25E-5`.

- Kuupäevad tuleb sisestada süsteemsena, see tähendab kujul, mis on määratud K menüüst käsuga Häälestus Kasutushõlpsus Riik & keel ilmuvas dialoogis. Kui näiteks kasutad kuju DD.MM.YYYY (nagu eesti keele puhul), siis tuleb sisestada näiteks 30. märtsi 2003 jaoks `30.03.2003`. Soovi korral võib kuupäeva ja kuu eest 0 ära jätta ning aastagi puhul piisab vaid kahest või isegi ühest viimasest numbrist, kui tegemist on käesoleva sajandi aastaga (näiteks `6.1.3` tähendab 6. jaanuar 2003).

- Ka aeg tuleb sisestada süsteemsena. Kui näiteks kasutad kuju HH:MM:SS (nagu eesti keele puhul), siis on sobilik vorm `9:42:20`

- &kspread; peab kõiki sisestatud andmeid tekstiks, kui neid pole võimalik tuvastada numbri, kuupäeva või ajana.

Vaikimisi joondab &kspread; numbrid, kuupäevad ja aja lahtris paremale ning kõik muu vasakule. See annab lisavihje, kas oled sisestanud ikka korrektse kuupäeva või aja. Kuid seda, kuidas elemente esitatakse, saab mõistagi ka muuta lahri vormingut muutes.

Peamine tekstikast valemiribal pakub mugava võimaluse redigeerida valitud lahtri sisu. Kui oled sisestatuga rahul, vajuta klahvi Enter või klõpsa hiire vasaku nupuga rohelisel linnukesel. Punasel ristil klõpsamine tühistab muudatused.

### Kopeerimine, lõikamine ja asetamine

Esmapilgul on &kspread;i käsud Lõika, Kopeeri ja Aseta täiesti sarnased samanimeliste käskudega muudes &kde; rakendustes. Kui oled valinud lahtri(d), võid valida menüüst Redigeerimine käsu Kopeeri või Lõika või valida samad käsud hiire paremat nuppu klõpsates avanevast menüüst või kasutada kiirklahve &Ctrl;C ja &Ctrl;X, liikuda seejärel sihtlahtrisse ning valida käsk Aseta või kasutada kiirklahvi &Ctrl;V. Kuid &kspread;is on neil käskudel veel mõningaid omadusi, mida allpool käsitletaksegi.

Kui lahter sisaldab valemit, siis kopeeritakse valem, mitte näidatav tulemus, ja kui valemis sisaldub viide mõnele muule lahtrile, siis teisendatakse see käske Lõika või Kopeeri ja Aseta kasutades nii, et see vastaks uues asukohas suhteliselt samal positsioonil asuvale lahtrile. Kui näiteks lahtris A2 on valem `=B3` ja see kopeeritakse lahtrisse C4, omandab valem lahtris C4 kuju `=D5`.

See võib tunduda natuke kummalise kopeerimisviisina, kuid peaaegu alati annab see soovitud tulemuse (kui see ei juhtu, otsi selgitust absoluutseid lahtriviiteid tutvustavast osast). Näiteks allpool toodud lihtsa ostude nimekirja puhul peaks lahtris D2 seisma `=B2 * C2`, lahtris D3 `=B3 * C3`, lahtris D4 `=B4 * C4` ja nii edasi. Selle asemel, et igasse lahtrisse eraldi valemit kirjutada, võid sisestada valemi vaid lahtrisse D2 ja seejärel kopeerida selle ülejäänud lahtritesse, lastes selle kohandamise vaeva jätta &kspread;i õlule.

Kopeerimine1

#### Lahtribloki kopeerimine ja asetamine

Ülaltoodud näite lahtrit D2 võib kopeerida kolme lahtrisse D3-D5 ühekorraga, kopeerides esmalt lahtri D2 ning valides siis enne asetamist lahtribloki D3:D5.

Ristkülikukujulist lahtrite blokki saab lõigata või kopeerida üheainsa toiminguga, kui blokk enne lõikamist või kopeerimist valida. Seejärel vali enne asetamist uue bloki ülemises vasakus nurgas asuva lahtri asukoht.

Kui lõkad või kopeerid ristkülikukujulise lahtrite bloki, näiteks B2:C3, ning asetad selle suuremale alale, näiteks A10:D13, korratakse algset lahtrivalikut, et see täidaks kogu sihtala.

&kspread; võimaldab kasutada ka lohistamist lahtrite kopeerimiseks alglahtrist vahetult allapoole või paremale jäävatesse lahtritesse. Selleks vali lahter/lahtrid, mida soovid kopeerida, ja vii hiirekursor musta ruudukese kohale valitud lahtri(te) alumises parempoolses nurgas, kus kursor võtab kahesuunalise noole kuju. Seejärel hoia hiire vasakut nuppu all ja lohista hiirt nii kaugele, kui vaja.

#### Muud asetamisviisid

Lahter võib sisaldada teksti, väärtust või valemit, samuti spetsiaalset fondi, piirde või tausta vormindamise infot. &kspread; pakub selliste elementide käsitlemiseks välja erilised asetamisviisid.

Aseta valikuliselt avab Valikulise asetamise dialoogi. Valides dialoogi ülemisest osast sobiva elemendi, saab asetada kas teksti, vormingu, kommentaari või ka kõik ilma piirdeta. Dialoogi alumises osas pakutavad võimalused käivad nii-öelda lahtrite aritmeetika kohta.

Aseta lisamisega... lisab kopeeritud lahtri(d) töölehele, liigutades lahtreid, mis muidu kirjutataks üle, vajalikul määral allapoole või paremale. Seda võimalust saab kasutada ka tervete kopeeritud ridade või veergude lisamiseks töölehele.

### Lisamine ja kustutamine

Teksti, valemi või väärtuse eemaldamiseks valitud lahtri(te)st, reast/ridadest või veerust/veergudest ilma midagi muud mõjutamata kasuta klahvi Delete või menüükäsku Redigeerimine Puhasta Tekst.

Kui soovid kustutada valitud lahtri(te)s, reas/ridades või veerus/veergudes kogu sisu, ka kommentaarid ja spetsiaalse vormingu, kasuta kiirklahvi &Shift;Delete või menüükäsku Kustuta, mis asub menüüs Redigeerimine, või sama käsku menüüs, mis avaneb valikul hiire parema nupuga klõpsates.

Kui soovid kustutada täielikult valitud rea(d) või veeru(d), kasuta käske Kustuta read või Kustuta veerud menüüs, mis avaneb hiire parema nupu klõpsuga.

Kui valida lahter/lahtrid ja kasutada käsku Eemalda lahtrid, mis ilmub hiire parema nupu klõpsuga avanevas menüüs, saab valida, kas ülejäänud tõõlehe lahtreid tuleks liiguta ülespoole või vasakule täitmaks tühikut, mis jääb eemaldatava(te)st lahtri(te)st.

Kui soovid lisada töölehele uue tühja rea või veeru, vali rida või veerg, kuhu soovid uue rea või veeru lisada, ning kasuta käsku Lisa read või Lisa veerud hiire parema nupu klõpsuga avanevas menüüs.

Uusi lahtreid saab töölehele lisada, kui valida piirkond, kuhu soovid neid lisada, ja seejärel kasutada käsku Lisa lahtrid hiire parema nupu klõpsuga avanevas menüüs. Sinu käest päritakse, kas soovid liigutada olemasolevaid lahtreid allapoole või paremale, et teha ruumi uutele lahtritele.

### Lihtne summa

Kui esimene märk lahtris on võrdusmärk (=), peab &kspread; lahtri sisu valemiks, mille väärtus tuleb välja arvutada. Lahtris näidataksegi arvutuse tulemust, mitte aga valemit ennast. Kui näiteks kirjutada lahtrisse `=2+3`, siis näidatakse lahtris 5.

Veelgi kasulikum on lahtrisse kirjutada muudele lahtritele viitav valem, näiteks `=B4+A3`, mis liidab kokku lahtrite B4 ja A3 sisu ning mida uuendatakse iga kord, kui muudetakse lahtrite B4 või A3 sisu.

Lisaks liitmisele võib valem kasutada lahutamise tarbeks märki -, korrutamise tarbeks * ja jagamise jaoks /. Nagu tavalise matemaatika puhul, võib kasutada ka ümarsulge ( ja ), mis võimaldab sisestada keerukamaid valemeid, näiteks `=((B10 + C3) *5 - F11) / 2` .

Valemeid sisaldavad lahtrid märgitakse alumisse vasakusse nurka lisatava väikese sinise kolmnurgaga, kui &kspread;i seadistustedialoogi kaardil Eelseadistus on ära märgitud kast Valemi indikaatori näitamine.

&kspread; pakub ka hulganisti võimalusi kasutada statistilisi, trigonomeetrilisi ja finantsarvutusi. Nende kasutamist vaadeldakse põhjalikumalt edaspidi, kui see aga peaks sind juba praegu huvitama, siis vali menüüst Lisa käsk Funktsioon... ning uuri seejärel ilmuvat dialoogi Funktsioon.

Praegu aga keskendume vaid funktsioonile `SUM`, sest just see arvutab kokku kõigi määratud lahtrite väärtuste summa. Näiteks `=SUM(B4:C10)` arvutab kokku kõigi lahtrite väärtused, mis jäävad vahemikku B4 kuni C10.

Kui &kspread; näitab valemi sisestamisel sümbolite # rida, tähendab see üldjuhul, et rakendus ei suuda sisestatut mõista. Kui aga #-rida lõpeb väikese punase noolega, siis tähendab see hoopis seda, et lahtri laiusest ei piisa tulemuse täielikuks näitamiseks. Sellisel juhul võiksid lahtri(d) laiemaks teha või muuta nende vormingut, et tulemus ilusasti ära mahuks.

#### Ülearvutamine

Kui ära on märgitud kast Automaatne ülearvutus (seda saab teha Seadistused KSpreadi seadistamine... kaardil Eelseadistus), arvutab &kspread; lahtrite väärtuse alati uuesti, kui mõnes neist tehakse muudatus.

&kspread;ile võib anda ülearvutamise korralduse suvalisel ajal, valides menüüst Tööriistad käsu Arvuta leht uuesti või Arvuta raamat uuesti. Sama tulemuse annavad vastavalt kiirklahvid &Shift;F9 või F9.

### Andmete sorteerimine

Allpool toodud lihtsas näites koosnevad andmed mitme mäe nimest ja nende asukohamaast koos nende kõrgusega. Selliseid andmeid võib &kspread; sorteerida üsna mitmel moel.

Sorteeritud andmed

Soovime näiteks sorteerida andmed nii, et mägede nimed oleksid tähestikulises järjekorras. Selleks valime andmeid sisaldava piirkonna (antud juhul A2:C7) ning valime menüüst Andmed vastavalt meeleolule või vajadusele käsu Sorteeri kasvavas järjekorras või Sorteeri kahanevas järjekorras.

Sorteerimine käib nii tähtede kui numbrite järgi ning on tõstutundlik, kusjuures numbrid tulevad enne suurtähti ja need enne väiketähti, nii et lahtrid `Kass`, `haavikuemand`, `77` ja `Hiirekuningas` sorteeritakse järjekorras 77 Hiirekuningas Kass haavikuemand.

Menüüst Andmed rakendatavad käsud Sorteeri kasvavas järjekorras ja Sorteeri kahanevas järjekorras sorteerivad andmed vastavalt sellele, mida sisaldavad valitud ala vasakpoolse veeru lahtrid. Kui soovid sorteerimisel kasutada lisavõimalusi, vali menüükäsk Andmed Sorteeri..., mis avab dialoogi Sorteerimine.

Dialoogi kaardil Sorteerimise kriteerium saab valida, millist andmete veergu kasutada sorteerimisel põhilisena. Soovi korral võib määrata ka teise ja kolmanda järgu tähtsusega veerud. Ülaltoodud näidet kasutades tähendaks veeru B valimine esmaseks ja veeru C valimine teiseseks seda, et andmed sorteeritakse maa järgi ning iga maa puhul kõrguse järgi.

Kaardil Valikud saab määrata sortimise aluseks veeru asemel hoopis rea või lasta sortida elemente mitte numbrite ja tähtede järgi, vaid mingi kohandatud nimekirja (näiteks jaanuar, veebruar jne.) alusel.

&kspread; võib asetada ka sorteerimise tulemuse töölehe muusse piirkonda või üldse mõnele muule töölehele ning jätta algandmed muutmata. Selleks kirjuta kaardil Valikud sihtala ülemise vasaku lahtri aadress tekstikasti Alguslahter:. Kui soovid, et kopeeritaks ka lahtrite vorming, märgi ära kast Paigutuse kopeerimine. Kui märgid ära ka kasti Esimene rida sisaldab päist, kopeeritakse esimese rea andmed sihtalale ilma neid sorteerimisse kaasamata.

### Olekuriba kalkulaator

Olekuriba vasakus servas on näha valitud lahtri(te) väärtuste kokkuvõte. Vastavalt &kspread;i seadistustedialoogi kaardil Muud leiduva võimalusega Arvutusmeetod: määratule võib siin olla näha:

Summa

- Näidatav väärtus on valitud lahtri(te) väärtuste summa.

Min

- Näidatav väärtus on valitud lahtri(te) väärtustest väikseim.

Maks

- Näidatav väärtus on valitud lahtri(te) väärtustest suurim.

Keskmine

- Näidatav väärtus on valitud lahtri(te) väärtuste keskmine.

Koguarv

- Näidatav väärtus on numbrilisi väärtusi sisaldavate lahtrite koguarv.

Puudub

- Kokkuvõtlikku arvutust ei näidata.

Arvutusmeetodit saab muuta ka hiire parema nupu klõpsuga olekuriba kalkulaatoril ja seejärel vajalikku alust ilmuvast menüüst valides.

### Oma töö salvestamine

&kspread; salvestab kogu tööraamatu, milles võib olla kaugelt enam kui üks tööleht, üheainsa failina.

Kui oled loonud uue tööraamatu või soovid salvestada olemasolevat tööraamatut uue nime all, vali menüükäsk Fail Salvesta kui.... See avab &kde; tavapärase Salvesta dokument nimega dialoogi. Vali kataloog, kuhu soovid tööraamatu salvestada, ning kirjuta meelepärane nimi tekstikasti Asukoht:. &kspread;i dokumendid salvestatakse reeglina laiendiga `.ksp`, mida sul ei ole küll vaja ise kirjutada, kuid see-eest tasub kontrollida, et real Filter: seisaks ikka kirjas &kspread;i dokument.

Tööraamatu salvestamiseks ilma nime muutmata kasuta menüükäsku Fail Salvesta.

&kspread;i tööraamat on võimalik salvestada ka mõnda muusse vormingusse. Selle kohta leiab rohkem infot osast Importimine ja eksportimine.

Kui salvestad olemasoleva &kspread;i tööraamatu muudetud versiooni, säilitab rakendus varasema versiooni varukoopiana, lisades failinime lõppu eristamiseks märgi ~.

&kspread; pakub ka mõningast kaitset oma tegevuse viljade kaotamise vastu näiteks arvutirikke korral või siis, kui oled miskipärast sulgenud &kspread;i ilma parajasti avatud tööraamatut salvestamata. Rakendus teeb seda automaatselt, salvestades dokumendi viimase versiooni iga mõne minuti järel ja kasutades selleks veidi muudetud failinime. Tavaliselt kustutatakse automaatselt salvestatud versioon tööraamatu salvestamisel, nii et automaatselt salvestatud versioon on tegelikult olemas ainult siis, kui tööraamatust on avatud uuem versioon kui salvestatu. Tööraamatut avades kontrollib &kspread; automaatselt salvestatud versiooni olemasolu ja kui see on olemas, pakub välja võimaluse hoopis see avada.

Automaatselt salvestatud tööraamatute failidele antakse nimi `sinu_failinimi.autosave`. Pane tähele punkti: kui sinu faili nimi oli `spread1.ksp`, siis automaatselt salvestatud faili nimi on `spread1.ksp.autosave`. Automaatse salvestamise võimalusi saab kasutaja ise seadistada.

#### Mallid

Kui sul seisab ees terve hulga sarnaste tööraamatute loomine, võid aja kokkuhoiu huvides luua kõigepealt malli ning hiljem kasutada seda põhjana konkreetsete dokumentide loomisel.

Selleks loo esmalt hädavajalikke elemente sisaldav tööraamat ja salvesta see mallina menüükäsuga Fail Loo dokumendi põhjal mall.... See avab dialoogi Malli loomine. Kirjuta oma uue malli nimi tekstikasti Nimi: ja klõpsa nupul OK. Kui lood hiljem uue tööraamatu menüükäsuga Fail Uus või &kspread;i käivitamisel näidatava dialoogiga Valimine, antakse sulle võimalus luua see malli põhjal.

Dialoog Malli loomine annab ka võimaluse valida oma tahtmist mööda pilt, mida näidatakse koos malli nimega dialoogis Valimine, samuti salvestada oma mall mõnda muusse gruppi (viimased ilmuvad dialoogis Valimine erinevate kaartidena).

### Tabeli trükkimine

Tabel trükitakse menüükäsuga Fail Trüki..., mis avab &kde; tavapärase trükkimisdialoogi, kus muu hulgas on võimalik valida printer, millel trükkida, eksemplaride arv ja seegi, kas trükitakse kõik või ainult teatud valitud leheküljed.

Vaikimisi trükib &kspread; kõik avatud töölehel olevad elemendid, kuid seda on võimalik piirata, kui esmalt valida ala, mida soovid trükkida, ja siis valida käsk Määra trükivahemik, mille leiab menüüst Vorming Trükivahemik.

&kspread; trükib kõigi käesoleval töölehele leiduvate elementide mahutamiseks nii palju lehekülgi, kui vaja. Kui palju neid on ja kuidas tööleht erinevatele lehekülgedele jaguneb, saab näha menüükäsuga Vaade Näita lehekülje piirdeid. See märgib töölehel värviliste joontega ära iga trükitava lehekülje piirid.

Kui soovid veelgi täpsemalt näha, mis ja kuidas printerile saadetakse, sealhulgas näiteks kaasatud päised ja jalused (neist tuleb lähemalt juttu hiljem), vali menüükäsk Fail Trükkimise eelvaatlus.

Trükiväljundi kvaliteedi parandamiseks võid muuta fonte, värve, piirdeid ja lahtri suurusi. Kuidas seda teha, vaata lähemalt osast Töölehe vormindamine.

Kasutada saab ka dialoogi Lehekülje vorming, mis avaneb menüükäsuga Vorming Paigutus paberil. Seal võib muuta trükitavate lehekülgede suunda, paberi suurust (see peaks siiski sobima kokku printeri võimalustega) ja piirdeid.

Dialoogi Lehekülje vorming kaardil Päis ja jalus saab lisada teatud teksti, sealhulgas failinime, kuupäeva ja leheküljenumbri igale trükitavale leheküljele lisatavale päisele ja jalusele.

Dialoogi Lehekülje vorming kaardi Valikud osas Trükivahemik avaneb taas võimalus piirata trükkimine vaid teatud töölehe osaga. Samuti saab sellel kaardil valida, kas trükkida alusvõrk, kommentaaride ja valemite indikaatorid või mitte, ning vajadusel lasta teatud veerge või ridu korrata igal trükitaval leheküljel.

## Töölehe vormindamine

### Fondid, tekst, piirded ja värvid

Valitud lahtrite, ridade või veergude väljanägemise muutmiseks kasuta menüükäsku Lahtri vorming, mille leiab menüüst Vorming või hiire parema nupuga avanevast menüüst. See avab dialoogi Lahtri vorming, millel on mitu kaarti:

Kaart Piire võimaldab määrata lahtri piirete väljanägemist. Kui oled valinud enam kui ühe lahtri, võid määrata erinevad stiili piiretele lahtrite vahel ning piirdele valitud ala ümber.

Esmalt vali kaardi Piire osas Muster värv ja muster. Seejärel rakenda seda piirde erinevatele osadele, mida saab teha klõpsuga vastavatel nuppudel osas osas Piire või mõnel osas Eelnev valik pakutavatest nuppudest. Osa Eelnev valik vasakpoolne nupp eemaldab kõik varem rakendatud piirded. Pane tähele, et soovi korral võid lahtritele lisada ka diagonaalse läbikriipsutuse.

Kaardil Tekst saab valida fondi stiili, suuruse ja värvi, lahtri taustamustri ja -värvi saab aga valida kaardil Taust.

Kaardil Asukoht saab määrata teksti asukoha lahtris, langetades sobivad otsustused osades Horisontaalne ja Vertikaalne või määrates väärtuse Tagasiaste. Samuti võib siin panna teksti paiknema vertikaalselt või vajaduse korral ka mingi nurga all.

### Andmete vorming ja esitamine

Lahtri vormingu dialoogi kaardil Andmete vorming saab määrata, kuidas esitatakse lahtrites olevaid andmeid.

Kaardi ülemises osas saab määrata vormingu, mida kasutatakse numbriliste väärtuste, kuupäeva või aja esitamiseks.

Kaardi Andmete vorming alumises osas on võimalik määrata iga elemendi ette eesliide (näiteks EEK) või iga elemendi järele järelliide (näiteks krooni). Samuti saab määrata, mitu kohta näidatakse pärast koma, kas positiivsetel väärtustel näidatakse ka plussmärki ja kas negatiivseid väärtusi esitatakse punaselt.

#### Tingimuslikud lahtri omadused

Lahtri väljanägemine on võimalik panna sõltuma väärtusest, mida ta sisaldab, mis võib olla päris kasulik näiteks juhul, kui soovid, et &kspread; peaks silma peal majapidamiskuludel ja näitaks näiteks enam kui tuhandekroonist väljaminekut teistest selgesti erinevalt.

Selleks vali esmalt lahtrid ja seejärel menüüst Redigeerimine käsk Tingimuslikud lahtri omadused.... See avab dialoogi Tingimuslikud lahtri omadused, milles saab määrata fondi tüübi ja värvi, mille lahtri sisu võtab, kui selles olev väärtus vastab ühele või enamale tingimusele. Arvesta, et teine ja kolmas tingimus rakenduvad ainult juhul, kui esimene tingimus ei osutu täidetuks.

Menüükäsuga Redigeerimine Puhasta Tingimuslikud lahtri omadused saab eemaldada valitud lahtri(te)lt kõik määratud tingimuslikud omadused.

### Lahtri suuruse muutmine

Dialoogi Lahtri vorming kaardil Asukoht saab muuta valitud lahtri(te) suurust. Arvesta, et ühe lahtri kõrguse muutmine muudab antud rea kõigi lahtrite kõrgust, samuti muudab lahtri laiuse muutmine kogu veeru lahtrite laiust.

Teine võimalus on valida rida/read või veerg/veerud, mida soovid muuta, ning seejärel kasutada käsku Muuda rea kõrgust... või Muuda veeru laiust..., mis on kättesaadav hiire parema nupu klõpsuga avanevast menüüst või menüüst Vorming Rida või Vorming Veerg.

Kui viid hiirekursori kahe reanumbri vahele jäävale joonele &kspread;i akna vasakus servas, võtab kursor kahe paralleelse joone kuju, millest vaatavad vastassuunda kaks noolt. Kui kursor on sellise kujuga, võid vajutada hiire vasakut nuppu ja seda all hoides lohistada kahe rea vahelist piiri, mis muudab ülemise rea kõrgust. Sama nipiga saab muuta ka veergude laiust.

Kui valid vajaliku lahtri, rea või veeru ja seejärel kasutad käsku Sea rida, Sea veergu või Sea rida ja veergu, mis on kättesaadavad menüüst Vorming või hiire parema nupu klõpsuga avanevast menüüst, saad määrata rea kõrgusele või veeru laiusele minimaalse väärtuse, mida on vaja sisu korrektseks näitamiseks.

Kõrvutistele ridadele või veergudele võib anda ühesuguse suuruse, kui need esmalt valida ning seejärel kasutada menüükäsku Vorming Rida Ühtlusta rida või Vorming Veerg Ühtlusta veerg.

### Lahtrite ühendamine

Tihtipeale võib olla kasulik, kui mingi lahter kulgeb üle kahe või enamagi veeru või ulatub üle enam kui ühe rea. See on võimalik lahtreid ühendades. Vali lahtrid, mida soovid ühendada, ja seejärel menüükäsk Andmed Ühenda lahtrid.

Kui soovid aga suuremat lahtrit väiksemateks tagasi muuta, vali menüüst Andmed käsk Eemalda lahtrite seosed.

### Ridade ja veergude peitmine

Lõpetatud tabel võib sageli palju pilkupüüdvam välja näha, kui sellel varjatakse vaheandmeid sisaldavad lahtrid, nii et näha jäävad vaid olulised sisendandmed ja tulemused.

&kspread;is saab valitud ridu või veerge peita käsuga Peida read või Peida veerud, mis on kättesaadavad menüüst Vorming Rida või Vorming Veerg või hiire parema nupu klõpsuga avanevast menüüst. Varjatud ridu ja veerge ei näidata ekraanil ega kaasata ka trükiväljundisse.

Lahtrite varjamine muudab mingil määral vähem tõenäoseks ka nende juhusliku muutmise.

Rea või veeru taasnäitamiseks vali menüüst Vorming käsk Rida Näita ridu või Veerg Näita veerge.

## &kspread; üksikasjalikumalt

### Jadad

Tabelit luues on sageli vajadus asetada ritta või veergu väärtuste seeriat (näiteks 10, 11, 12...). &kspread; võimaldab seda teha mitmel moel.

Lühemate ja lihtsakoelisemate jadade puhul, näiteks 5, 6, 7, 8... on kõige mõttekam kasutada lohistamist. Kirjuta algväärtus alglahtrisse ning jada järgmine väärtus selle kõrval asuvasse lahtrisse. Seejärel vali mõlemad lahtrid ning vii hiirekursor valiku alumises paremas nurgas paiknevale ruudukesele, kus see muutub diagonaalseks kahesuunaliseks nooleks. Seejärel klõpsa hiire vasakut nuppu ja seda all hoides lohista hiirt vastavalt vajadusele allapoole või paremale.

Sammu suurus arvutatakse kahe esimese väärtuse vahe järgi. Kui näiteks kirjutada lahtrisse A1 `4` ja lahtrisse A2 `3,5`, siis neid mõlemaid valides ja valikut allapoole lohistades saab sammuks A2 miinus A1 ehk -0,5, nii et jada näeb välja selline: 4, 3,5, 3, 2,5, 2...

Lohistamine tuleb toime isegi selliste juhustega, kus sammuks ei ole mitte konstant, vaid omakorda jada. Kui näiteks kirjutada esimestesse lahtritesse 1, 3, 4, 6, tekib sellest lohistamisega 1, 3, 4, 6, 7, 9, 10, 12..., kus sammuks on jada 2, 1, 2, 1...

&kspread; tunnistab ka mõningaid erilisi jadasid, näiteks nädalapäevad. Kirjuta näiteks lahtrisse `reede` (pane tähele, et see oleks väikese tähega) ja lohista see naaberlahtrisse. Seda, millised erijadad on kasutatavad, saab näha menüükäsuga Tööriistad Kohandatud nimekirjad. Seal saab ka vajadusel uusi jadasid luua.

Kui valid lahtri ja seejärel menüüst Lisa käsu Jadad..., ilmub dialoog Jadad. Selles saab hõlpsasti luua jadasid, mis on liiga pikad, et neid lohistamisega valmistada. Samuti saab siin luua geomeetrilisi jadasid, näiteks 1, 1,5, 2,25, 3,375..., kus sammuga 1,5 hoopis korrutatakse.

Kui sinu soovitud jada on eelkirjeldatust märksa keerukam, oleks tõenäoliselt mõttekam kasutada valemit ja siis seda lohistada. Kui näiteks soovid luua jada väärtustega 2, 4, 16, 256..., kirjuta lahtrisse A1 `2`, lahtrisse A2 `A1*A1` ning seejärel lohista lahtrit A2 allapoole.

### Valemid

#### Sisseehitatud funktsioonid

&kspread; võimaldab kasutada paljusid sisseehitatud matemaatilisi ja muid funktsioone, mida saab pruukida valemilahtrites. Neid funktsioone saab näha ja tarvitada, kui valida lahter ning seejärel menüüst Lisa käsk Funktsioon.... See avab dialoogi Funktsioon.

Vali dialoogi vasakpoolses osas asuvast nimekirjast avaldis, mida soovid kasutada, ning klõpsa seejärel allapoole osutava noolega nuppu, mis asetab valiku all asuvasse tekstikasti.

Seejärel saab kaardil Argumendid määrata argumente äsjavalitud avaldisele. Kui soovid anda argumendile konkreetse väärtuse, kirjuta see kaardi Argumendid vastavasse lahtrisse. Kui soovid väärtuse asemel kasutada aga viidet lahtrile, klõpsa hiire vasaku nupuga vastavas kastis kaardil Argumendid ja seejärel samuti hiire vasaku nupuga töölehel asuval sihtlahtril.

Kaardi Argumendid asemel võib muidugi viited lahtrile, näiteks `B6`, kirjutada ka otse dialoogi Funktsioon allosas asuvasse tekstikasti. Kui avaldisel on enam kui üks argument, eralda need semikooloniga (;).

Klõps nupul OK asetab avaldise &kspread;i töölehele valemi tööriistaribale ja sulgeb ühtlasi dialoogi Funktsioon. Kui vajutada nüüd valemi tööriistaribal asuvale rohelisele linnukesele, asetatakse avaldis valitud lahtrisse.

Mõistagi võib läbi ajada ka ilma dialoogita Funktsioon ja kirjutada avaldis kohe valemiribale. Funktsioonide nimed ei ole tõstutundlikud. Ära unusta, et kõik avaldised peavad algama sümboliga =.

#### Loogilised tehted

Loogilised funktsioonid, näiteks IF(), AND(), OR(), kasutavad argumentidena loogilisi väärtusi tõene (true) ja väär (false). Neid väärtusi võivad tulemuseks anda muud loogilised funktsioonid, näiteks ISEVEN(), samuti võivad olla töölehe lahtrite väärtuste võrdlemise tulemus, kui kasutada järgnevas tabelis toodud võrdlusavaldisi.

Avaldis | Kirjeldus | Näide
== | võrdub | `A2==B3` on tõene, kui väärtus lahtris A2 on võrdne väärtusega lahtris B3
!= | ei võrdu | `A2!=B3` on tõene, kui väärtus lahtris A2 ei võrdu väärtusega lahtris B3
<> | ei võrdu | Sama, mis `A2!=B3`
< | on väiksem kui | `A2<B3` on tõene, kui väärtus lahtris A2 on väiksem kui väärtus lahtris B3
<= | on väiksem kui või võrdub | `A2<=B3` on tõene, kui väärtus lahtris A2 on väiksem kui väärtus lahtris B3 või võrdub sellega
> | on suurem kui | `A2>B3` on tõene, kui väärtus lahtris A2 on suurem kui väärtus lahtris B3
>= | on suurem kui või võrdub | `A2>=B3` on tõene, kui väärtus lahtris A2 on suurem kui väärtus lahtris B3 või võrdub sellega

Kui kirjutada lahtrisse `=IF(B3>B1;"SUUREM";"")`, ilmub sinna SUUREM, kui väärtus lahtris B3 on suurem kui väärtus lahtris B1, vastasel juhul jääb lahter hoopis tühjaks.

#### Absoluutne viide lahtrile

Kui valem sisaldab viidet lahtrile, muudetakse seda juhul, kui viidatud lahter kopeeritakse töölehel kuhugi mujale. Selle vältimiseks tuleb kirjutada veerutähise, reanumbri või nende mõlema ette sümbol $.

- Kui lahtris A1 on valem `=D5`, siis selle kopeerimisel lahtrisse B2 omandab valem kuju `=E6` (tavaline viis).

- Kui lahtris A1 on valem `=$D5`, siis kopeerimisel lahtrisse B2 omandab see kuju `=D6` (veerutähis jääb muutmata).

- Kui lahtris A1 on valem `=D$5`, siis kopeerimisel lahtrisse B2 omandab see kuju `=E5` (reanumber jääb muutmata).

- Kui lahtris A1 on valem `=$D$5`, siis kopeerimisel lahtrisse B2 omandab see kuju `=D5` (nii veerutähis kui reanumber jäävad muutmata).

Kui kirjutad või muudad lahtriviidet valemis, saad kiirklahviga F4 kõik kirjeldatud neli võimalust läbi lapata.

Muutumatuks jääva lahtriviite lisamiseks valemisse saab kasutada ka nimega lahtreid.

### Matemaatika valikulise asetamisega

Vahel võib tekkida vajadus liita üks ja seesama väärtus mitme lahtri väärtusele või lahutada või korrutada või jagada... Seda võimaldab kiiresti ja hõlpsalt korda saada võimalus Aseta valikuliselt....

Esmalt kirjuta muutuja väärtus töölehe suvalisse tühja lahtrisse ja kopeeri see. Siis vali lahtrite blokk, mida soovid muuta, vali käsk Aseta valikuliselt, mis on kättesaadav menüüst Redigeerimine või hiire parema nupu klõpsuga avanevast menüüst, ning vali ilmuva dialoogi osast Operatsioon vastavalt vajadusele Liitmine, Lahutamine, Korrutamine või Jagamine.

Võimalik on rakendada ka sihtala erinevatele ridadele või veergudele erinevat muutujat, kui kopeerida soovitud muutujaid sisaldav ala enne sihtala valimist ja käsu Aseta valikuliselt kasutamist. Kui näiteks kirjutad lahtrisse A1 `5`, lahtrisse B1 `10`, valid mõlemad lahtrid ning kopeerid need ja seejärel rakendad käsku Aseta valikuliselt Liitmine lahtritele A10 kuni D15, liidetakse 5 lahtritele A10:A15 ja C5:C15 ning 10 lahtritele B10:B15 ja D10:D15.

Pane tähele, et muutuja võib olla nii lihtne number kui valem. Kui see on valem, kohandab &kspread; viiteid lahtritele, nagu seda tehakse tavalise asetamise korral.

### Sihtmärgi otsing

&kspread;i abil saab lahendada ka selliseid algebravõrrandeid, nagu x + x^2 = 4 ehk Millise x väärtuse korral võrdub x pluss x ruudus 4?.

Toodud näite korral võid sisestada lahtrisse A1 `=A2+A2*A2` ning seejärel katsetada lahtris A2 erinevate väärtustega, kuni tulemus lahtris A1 on 4 või vähemalt nii lähedal sellele, kui sulle parajasti vaja läheb. Veel parem on selleks aga kasutada &kspread;i võimalust Sihtmärgi otsing, mis kohandab automaatselt väärtust ühes lahtris, et väärtus teisel lahtris oleks võimalikult lähedal sihtväärtusele.

Selleks anna käsk Sihtmärgi otsing, mis on kättesaadav menüüst Andmed. Ilmub dialoog, kuhu tuleb sisestada viide sihtväärtuse lahtrile (meie näites `A1`) kasti Määra lahter, väärtus ise (`4`) kasti Väärtuseni ning viide muudetavale lahtrile (`A2`) kasti Muutes lahtrit. Arvesta, et enne seda, kui käivitad sihtmärgi otsingu, tuleb muudetavasse lahtrisse mingi algne väärtus sisestada.

Klõps dialoogi Sihtmärgi otsing nupul Käivita alustab arvutamist. Kui see on tehtud ning lahendus leitud, vajuta nupule OK selle rakendamiseks või nupule Loobu algväärtuse säilitamiseks.

### Mitme töölehe kasutamine

&kspread;i uut tühja dokumenti avades luuakse mitu tühja töölehte. Nende arv sõltub sellest, milline määratlus on antud &kspread;i seadistuste dialoogi kaardil Keskkond võimalusele Alguses avatavate lehtede arv.

Tööraamatule saab uue lehe lisada menüükäsuga Lisamine Leht.

Kui märgitud on &kspread;i seadistustedialoogi kaardil Keskkond olev kast Lipikute näitamine, ilmub &kspread;i aknasse iga töölehe alumisse vasakusse ossa väike lipik. Klõps sellel lipikul hiire vasaku nupuga toob nähtavale selle taga peituva töölehe.

Töölehtede vahel saab liikuda ka kiirklahvidega: &Ctrl;PageDown viib järgmisele ja &Ctrl;PageUp eelmisele töölehele.

Vaikimisi on töölehtedel nimed Tööleht1, Tööleht2 jne. Nime saab muuta, kui klõpsata lipikul hiire parema nupuga ja valida käsk Nimeta tabel ümber.

Töölehe saab raamatust eemaldada käsuga Eemalda leht, mis on kasutatav menüüst Vorming Leht või hiire parema nupu klõpsuga avanevast menüüst.

Ülejäänud käsud menüüs Vorming Leht võimaldavad töölehe varjata või seda näidata. See funktsioon on sarnane ridade ja veergude peitmise/näitamisega.

Kui soovid, et mingi valem ühel töölehel viitaks lahtrile mõnel teisel töölehel, peab viide algama vastava tabeli nimega, millele järgneb hüüumärk (!). Kui näiteks sisestada töölehel 1 mingisse lahtrisse `Tööleht2!A2`, võtab see lahter oma väärtuse töölehe 2 lahtrist A2. Arvesta, et töölehtede nimed on tõstutundlikud.

#### Andmete konsolideerimine

Tööraamat võib sisalda erinevatel töölehtedel sarnaseid andmeid näiteks erinevate kuude kohta ning sul võib tekkida soov või vajadus kokkuvõtliku lehe järele, mis sisaldaks ülejäänud lehtede vastavate andmete konsolideeritud väärtusi (summasid või keskmisi).

Selle ülesande muudab märgatavalt lihtsamaks käsk Konsolideeri..., mille leiab menüüst Andmed.

Selle valimine avab dialoogi Konsolideerimine.

Iga lähtetöölehe puhul tuleb dialoogis Konsolideerimine viide vajalike andmete alale kirjutada kasti Viide ning seejärel vajutada nuppu Lisa, mis lisab selle kasti 'Sisestatud viited. Viites peab olema lähteandmeid sisaldava töölehe nimi, näiteks `Jaanuar!A1:A10`, mida saab küll ka automaatselt sisestada, kui valida ala vastavas tabelis.

Kui oled sisestanud kõik vajalikud lähteandmete viited, vali sihttööleht, kus soovid näha konsolideeritud andmeid. Seejärel vali hüpikkastist Funktsioon kas Summa või Keskmine ning klõpsa nuppu OK.

Kui märgid dialoogis Konsolideerimine ära ka kasti Andmed kopeeritakse, siis ilmuvad sihtlahtritesse konsolideerimise tulemusel saadud väärtused, mitte aga valemid nende arvutamiseks.

### Diagrammi lisamine

Töölehele võib lisada ka diagrammi, mis aitab muuta andmeid silmale haaratavamaks.

Esmalt vali lahtrite blokk, mis sisaldab diagrammile vajalikke andmeid, ning kasuta seejärel menüükäsku Lisa Diagramm. Kursor muutub ristikujuliseks, mis võimaldab hiire vasakut nuppu all hoides joonistada töölehele piirkonna, kus diagramm peaks asuma. Selle juures ei ole vaja olla piinlikult täpne, sest diagrammi suurust saab hiljem vastavalt vajadusele muuta. Nuppu lahti lastes ilmub diagramminõustaja dialoog.

See võimaldab määrata diagrammi tüübi, pealdised ja legendi. Täpsemalt võib selle kohta lugeda &kchart;i käsiraamatust, kuid kui sa ka peaksid siin mingi vale otsuse langetama, on võimalik seda hiljem parandada. Klõpsuga nupule Lõpeta kaob nõustaja aken ning diagramm asetatakse töölehele.

Põimitud diagramm

Diagrami liigutamiseks, selle suuruse muutmiseks või ka eemaldamiseks klõpsa diagrammil. Diagrammile tekib diagonaalse viirutusega piirjoon ning selle igas nurgas ja iga külje keskel ilmuvad nähtavale mustad ruudukesed.

Kursorit mõne musta ruudukese kohale viies võtab see kahesuunalise noole kuju. Ruudukesi hiire vasakut nuppu all hoides lohistades saab diagrammi suurust muuta. Diagrammi kustutamiseks klõpsa hiire parema nupuga mõnel ruudukesel ja vali käsk Kustuta põimitud dokument.

Diagrammi liigutamiseks vii kursor mõnele viirutatud küljele. See muutub nüüd käekujuliseks. Hiire vasakut nuppu all hoides saab diagrammi lohistada vajalikku asukohta.

Diagrammile tavalise väljanägemise tagasiandmiseks klõpsa töölehel suvalises kohas väljaspool diagrammi.

Diagrammi vorminduse muutmiseks tee hiire vasaku nupuga topeltklõps diagrammil. Diagrammile tekib viirutatud piir ilma mustade ruudukestega ja &kspread;i aknasse ilmub &kchart;i diagrammiriba. Nüüd saab kasutada &kchart;i võimalusi või siis valikuid, mis avanevad diagrammil hiire parema nupu klõpsuga ilmuvast menüüst.

### Väliste andmete lisamine

Töölehele võib lisada andmeid mõnest tekstifailist või lõikepuhvrist, kui valida lahter, kuhu soovid andmed lisada, ning seejärel kasutada käsku Tekstifailist... või Lõikepuhvrist..., mis on kättesaadavad menüüs Lisamine Välised andmed.

Mõlemal juhul eeldab &kspread;, et andmed on CSV vormingus ning avab dialoogi, mis võimaldab määrata, kuidas andmed failist või lõikepuhvrist kätte saada ja töölehe lahtrisse asetada.

Kui süsteem seda toetab, võib &kspread; lisada töölehele ka andmeid SQL andmebaasist. Selleks saab kasutada menüükäsku Lisa Välised andmed Andmebaasist....

### Lahtrite linkimine

Töölehe lahtri saab linkida mingi tegevusega, nii et näiteks hiire vasaku nupu klõps avaks veebilehitseja. Selleks vali lahter ning seejärel menüükäsk Lisa Link.... See avab dialoogi Lingi lisamine, kus on võimalik valida nelja sorti lingi vahel:

- Internetilink püüab klõpsamisel avada vaikimisi veebilehitsejas URL-i, mis on kirjutatud dialoogi Lingi lisamine kasti Internetiaadress:. Näide: `http://www.koffice.org`.

- Klõps lahtril, mis sisaldab meililinki, püüab avada e-posti uue kirja redaktori, kus reale Kellele: on kirjutatud aadress, mis on sisestatud kasti E-posti aadress:. Näide: `jyri@kuskil.ee`.

- Faililingiga lahter viitab mingile failile või kataloogile, mis on määratud kastis Faili asukoht: ning püüab antud faili või kataloogi avada rakendusega, mis selleks parajasti sobib.

- Lahtri link viitab &kspread;i lahtrile, mille asukoht on määratud kastis Lahter:. Klõps hiire vasaku nupuga sellist linki sisaldaval lahtril viib &kspread;i fookuse viidatavasse lahtrisse.

Kõigi nelja lingitüübi korral on võimalik kirjutada mingi selgitav tekst dialoogi Lingi lisamine lahtrisse Kommentaar:. See tekst on lahtris näha ning see võib soovi korral olla ka rasvases või kaldkirjas.

### Sobivuse kontroll

&kspread; võib automaatselt kontrollida sisestatud andmete sobivust teatud kriteeriumidele ning teavitada hüpikkastiga, kui andmed peaksid olema vigased.

Selle võimaluse kasutamiseks vali lahter/lahtrid, mida jälgida, ning seejärel menüükäsk Redigeerimine Sobivus.... See avab &kspread;i dialoogi Sobivus, millel on kaks kaarti.

Kaardil Väärtused saab määrata, millist tüüpi andmeid tuleks pidada sobivaks, kasutades selleks hüpikkasti Luba:. Seejärel saab valida väärtuste vahemiku hüpikkastist Andmed: ning sisestada vajaliku(d) väärtuse(d) vastavalt valitule ühte või kahte tekstikasti.

Kui see on tehtud, klõpsa kaardil Veateade. Siin saab valida, milline teatekast (Stopp, Hoiatus või Info) peaks vigase väärtuse sisestamisel ilmuma, samuti määrata teatekasti tiitli ja teate teksti.

Arvesta, et nii saab kontrollida ainult lahtrisse sisestatavaid andmeid. Seda, kuidas kontrollida valemilahtrite tulemusi, vaata lähemalt osast Tingimuslikud lahtri omadused.

### Muud võimalused

#### Vaate poolitamine

Kui tööleht on nii suur, et kõike polegi korraga näha, võib abiks olla &kspread;i akna jagamine kaheks või enamaks osaks. Seda saab teha menüükäsuga Vaade Poolita vaade, mis jagab parajasti avatud vaate kaheks osaks. Vaade Poolitamise suund võimaldab valida, kas vaade poolitada horisontaalselt või vertikaalselt

See tuleb eriti kasuks siis, kui soovid valida töölehel suurema ala, kui korraga näha võib (näiteks kopeeritud lahtrite asetamiseks). Kasuta kerimisribasid kahe vaate paigutamiseks nii, et üks näitaks vaadet alates ülemast vasakust ja teine alates alumisest paremast nurgast, ning vali ühes vaates ülemine vasakpoolne lahter ja seejärel klahvi &Shift; all hoides hiire vasaku nupuga alumine parempoolne lahter.

Kui tööraamatus on enam kui üks leht, saab poolitatud vaadetes vajadusel näidata ka erinevaid töölehti.

Vaadete suhtelist suurust saab muuta nende vahel asuvat riba lohistades.

Vaate saab eemaldada menüükäsuga Vaade Eemalda vaade

#### Nimega lahtrid ja alad

Lahtrile või töölehe suvalisele piirkonnale võib anda oma nime (näiteks `minu lahtrid`), kui valida esmalt lahter või ala ning seejärel hiire parema nupu klõpsuga avanevast menüüst käsk Ala nimi.... See avab dialoogi Ala nimi, kus saab lahtrile või alale anda just sellise nime, nagu ise tahad.

Lahtrile või alale saab nime anda ka seda valemiriba vasakus servas olevasse tekstikasti kirjutades, kus tavaliselt paikneb lahtri aadress.

Kui kirjutad sellesse tekstikasti nime, mis on juba kasutusel, valib &kspread; automaatselt selle nimega lahtri.

Käsk Andmed Näita ala... näitab kõiki olemasolevaid lahtrite ja alade nimesid ning võimaldab fokuseerida &kspread;i mõnele neist või ka nime sootuks eemaldada.

Nimega lahtrid on eriti kasulikud valemites alternatiivina absoluutsetele lahtriviidetele, sest nimesid võid panna tavaliste lahtriviidete asemele ning need ei muutu, kui valemit sisaldav lahter kopeeritakse. Kui nime soovitakse selliselt kasutada, tuleb see asetada ühekordsetesse jutumärkidesse.

Kui näiteks lahtrile A1 on antud nimeks `jaak`, siis saab mõnda muusse lahtrisse kirjutada valemi `='jaak' + 2`, mis alati liidab 2 lahtri A1 väärtusele sõltumata sellest, kas ja kuhu valemilahter kopeeritakse.

Arvesta, et lahtri- ja alanimesid käsitletakse väiketähelistena.

#### Lahtri kommentaarid

Lahter võib sisaldada tekstilist kommentaari, mis on näha, kui töölehte redigeeritakse, kuid mida ei trükita ega näidata muudel juhtudel.

Kommentaari lisamiseks vali lahter ja seejärel käsk Lisa/muuda kommentaari..., mis on kättesaadav hiire parema nupu klõpsuga avanevast menüüst või menüüst Lisamine Kommentaar, ning kirjuta oma kommentaar ilmuvasse dialoogi Lahtri kommentaar.

Kommentaari nägemiseks liiguta hiirekursor lahtri ülemise parema nurga kohale. Kommentaar on näha kohtspikrina.

Kui märkida ära kast Seadistused&kspread;i seadistamine...Muud Kommentaari indikaatori näitamine, eristatakse kommentaariga lahtreid väikese punase kolmnurgaga lahtri ülemises paremas nurgas.

Kommentaari eemaldamiseks vali käsk Eemalda kommentaar, mis on kättesaadav hiire parema nupu klõpsuga avanevast menüüst või menüüst Redigeerimine Puhasta Kommentaar.

## Muude vormingute importimine ja eksportimine

&kspread; suudab teatud määral importida (lugeda) ja eksportida (kirjutada) muudes vormingutes arvutustabeleid. &kspread;i praegused sellealased võimed võtab kokku alltoodud tabel. Kui soovid täpsemat või uuemat infot, külasta veebilehekülge http://www.koffice.org/filters/status.phtml.

Vorming | Importimine | Eksportimine
Applixi arvutustabel | Kesine | Puudub
Komaga eraldatud väärtused (CSV) | Korralik | Korralik
dBase | Kesine | Puudub
Excel 97/2000 | Korralik | Puudub
Gnumeric | Kesine | Kesine
HTML | Puudub | Kesine
Quattro Pro | Kesine | Puudub

Muus vormingus faili avamine käib samamoodi, nagu &kspread;i faili avamine: Fail Ava....

&kspread;i faili importimiseks mingisse muusse vormingusse vali menüükäsk Fail Salvesta kui... ning ilmuvas dialoogis leia vajalik filter hüpikkastis Filter:. Kuigi &kspread; lisab omaenda vormingus salvestatavatele failidele automaatselt laiendi `.ksp`, tuleb muude vormingute puhul seda salvestamise ajal ise käsitsi teha.

### CSV andmed

Andmetabelid tekstifailides kujutavad sageli endast rida, kus andmeid eristavad komad, tühikud, tabeldusmärgid või muud sümbolid (näiteks 123, 456, 789, abcd, efgh). Selliseid faile nimetatakse CSV-failideks (Comma Separated Values ehk komaga eraldatud väärtused), kuigi eraldav sümbol ei pruugi tingimata olla koma.

Kui anda &kspread;ile korraldus avada tekstifail, eeldab rakendus vaikimisi, et tegemist on CSV vorminguga ning avab dialoogi, kus saab määrata failis kasutatava eraldaja (väärtusi eraldava sümboli), ja ühtlasi näha, millised andmed töölehe erinevatesse lahtritesse paigutatakse.

Lisaks sellele saab dialoogis määrata lahtrite vormingu, selle, kas teksti jutumärgid eemaldada või mitte, ning sellegi, kas faili algusrida/algusridu ignoreerida või mitte.

## &kspread;i kiirklahvide ja tööriistaribade seadistamine

### Kiirklahvid

&kspread;is kasutatavate kiirklahvide muutmiseks vali menüükäsk Seadistused Kiirklahvide seadistamine.... See avab allpool näidatud dialoogi.

Kiirklahvide seadistamine 1

Leia kastist tegevus, mille kiirklahvi soovid lisada või muuta ning vali see hiire vasaku nupu klõpsuga. Seejärel võid määrata kiirklahvi. Valikuteks on Puudub, Vaikeväärtus ja Kohandatud, samuti võib klõpsata suurt nuppu osas Valitud tegevuse kiirklahv.

Ilmub dialoog Kiirklahvi defineerimine.

Kiirklahvide seadistamine 2

Vali, kas soovid muuta primaarset või alternatiivset kiirklahvi ning seejärel vajuta klahvikombinatsiooni, mida soovid kiirklahvina kasutada (näiteks &Ctrl;&Shift;S). Kui märgitud on kast Automaatne sulgemine, kaob dialoog kohe pärast klahvikombinatsiooni vajutamist, vastasel juhul ootab see edasi klõpsu nupul OK või Loobu. Klõps väikesel mustal ristiga ikoonil eemaldab (senise) kiirklahvi.

#### Kasutaja määratud menüüd

&kspread;ile on võimalik lisada ka omaenda hüpikmenüü, et mingit klahvikombinatsiooni vajutades ilmuks menüü, kust mingit muud klahvi vajutades või klahvidega Nool üles ja Nool alla liikudes ja vajalikul kohal klahvile Enter klõpsates saab mingi kirje valida.

Selleks lisa kohandatud kiirklahv igale tegevusele, mida soovid selles menüüs näha ning märgi dialoogis Kiirklahvi defineerimine ära kast Multi-klahv, vajuta esmalt klahvikombinatsioon, mis avab uue menüü, ja seejärel klahv või klahvikombinatsioon, mis valib antud tegevuse kirje menüüst.

### Tööriistaribad

&kspread; kasutab viit tööriistariba: faili-, redigeerimis-, matemaatika-, vormindamis- ja värvi/piirderiba, mis võivad olla nähtaval või peidetud vastavalt sellele, kuidas menüüs Seadistused on määratud.

Seda, kas tööriistariba asub &kspread;i akna ülemises, alumises, parem- või vasakpoolses osas, saab määrata hiire parema nupu klõpsuga tööriistaribal, mis avab tööriistariba menüü, kus vastava valiku saab langetada alammenüüs Asend. Tööriistariba menüü ülejäänud alammenüüdes saab määrata, kas ribal näidatakse ikoone, teksti või mõlemaid, ning ikoonide suuse.

Teine võimalus tööriistaribasid liigutada on viia hiirekursor iga tööriistariba vasakus servas paiknevatele püsttriipudele ning hiire vasakut nuppu all hoides lohistada riba soovitud asukohta. Lohistamise ajal võib hiire nupu lahti lasta ka ajal, mil see asub &kspread;i akna servadest eemal, ning sellisel juhul on tulemuseks hõljuv tööriistariba, mis ei ole kinnistatud ühegi &kspread;i akna külge ning mida võib soovi korral ka üldse aknast välja liigutada. Hõljuva tööriistariba asetamiseks tagasi mõnda traditsioonilisemasse asukohta klõpsa selle tiitliribal hiire parema nupuga, mis avab tööriistariba menüü, ja klõpsa soovitud asukohal alammenüüs Asend.

Tööriistariba on võimalik ka lamestada, kui klõpsata hiire vasaku nupuga riba vasakus servas asuvatel triipudel või valida tööriistariba menüü võimalus Asend Peidetud. Peidetud tööriistariba on näha otse &kspread;i menüüriba all väikese triipe sisaldava horisontaalse ristkülikuna. Selle saab taastada normaalsena hiire vasaku nupu klõpsuga.

Kui valida menüüst Seadistused käsk Tööriistaribade seadistamine..., ilmub menüü, kus saab &kspread;i tööriistaribadele nuppe lisada või neid sealt eemaldada.

Tööriistaribade seadistamise dialoogi kasutamiseks vali esmalt vajalik tööriistariba hüpikkastist Tööriistariba:. Paremal pool näitab aken Valitud tegevused: antud tööriistaribal parajasti olevaid nuppe. Nupu saab eemaldada, kui see tolles aknas valida ning seejärel klõpsata vasakule osutavale noolele. Samuti saab muuta nupu asendit tööriistaribal, kasutades üles- ja allapoole osutavaid nooli. Uue nupu lisamiseks vali soovitud nupp nimekirjast Võimalikud tegevused: ning klõpsa paremale osutavale noolele.

## &kspread;i seadistamise dialoog

Menüükäsk Seadistused KSpreadi seadistamine... avab mitme kaardiga dialoogi, kus kaartidele osutavad vasakul asuvad ikoonid. Selles dialoogis saab seadistada väga suurt osa &kspread;i võimalustest.

### Eelseadistus

Sellel kaardil on valik märkekaste, mille abil saab määrata, kuidas teatud elemente näidatakse, sisestatakse või arvutatakse:

Valemi näitamine

- Kui see on märgitud, näitab &kspread; lahtrites valemit, mitte tulemust.

Valemi indikaatori näitamine

- Kui see on märgitud, näitab &kspread; valemit sisaldavate lahtrite alumises vasakus nurgas väikest sinist kolmnurka.

Alusvõrgu näitamine

- Määrab, kas näidata töölehe alusvõrgu jooni või mitte.

Veeru numbri näitamine

- Kui see on märgitud, näidatakse veeru päisel numbrit, mitte tähte.

LC režiim

- Kui see on märgitud, näidatakse lahtriviidet valemiriba vasakus servas LC režiimis (s.t. L2C3), mitte aga nii, nagu tavaliselt (B3). Praegu ei paista küll sel võimalusel erilist kasutusvõimalust olevat.

Automaatne ülearvutus

- Määrab, kas valemid arvutatakse automaatselt uuesti, kui mõne sellesse kaasatud lahtri väärtus muutub.

Nulli peitmine

- Kui see on märgitud, paistavad väärtust 0 sisaldavad lahtrid tühjana.

Esimene täht muudetakse suurtäheks

- Kui see on märgitud, muudetakse suvalise sisestatava teksti esimene täht automaatselt suurtäheks.

### Kohalikud parameetrid

Sellel &kspread;i seadistuste dialoogi kaardil saab määrata, kuidas esitatakse numbreid, kuupäevi, aega ja rahaühikuid.

Kui oled avanud tabeli, mis on loodud mingeid muid kohalikke parameetreid kasutades, teisendab klõps nupul Teisenda lokaalsesse süsteemi selle sinu arvutis valitsevatele väärtustele.

### Keskkond

Sellel &kspread;i seadistuste dialoogi (see avaneb käsuga KSpreadi seadistamine..., mis on kättesaadav menüüs Seadistused) kaardil saab määrata mõningaid &kspread;i töökeskkonna võimalusi:

Alguses avatavate lehtede arv:

- Määrab, mitu töölehte luuakse juhul, kui &kspread;i käivitamisel on valitud võimalus Alustatakse tühja dokumendiga.

Hiljutiste failide arv:

- Määrab failinimede maksimaalse hulga, mida näidatakse menüükäsu Fail Ava hiljutine kasutamisel.

Automaatsalvestus (min):

- Siin saab valida, kui palju aega jääb kahe automaatse salvestamise vahele. Selle võimaluse võib ka üldse välja lülitada, kui valida Automaatsalvestust ei kasutata.

Püstise kerimisriba näitamine

- Kui see on märgitud, näidatakse vertikaalset kerimisriba.

Rõhtsa kerimisriba näitamine

- Kui see on märgitud, näidatakse horisontaalset kerimisriba.

Veeru päise näitamine

- Kui see on märgitud, näidatakse töölehe ülaservas veerutähiseid.

Rea päise näitamine

- Kui see on märgitud, näidatakse töölehe vasakus servas reanumbreid.

Lipikute näitamine

- Kui see on märgitud, näidatakse töölehe allservas lehtede lipikuid.

Valemiriba näitamine

- Kui see on märgitud, näidatakse valemiriba.

Olekuriba näitamine

- Kui see on märgitud, näidatakse olekuriba.

### Muud

&kspread;i seadistuste dialoogi kaart Muud pakub järgmisi võimalusi:

Sõnalõpetuse meetod:

- Võimaldab määrata teksti automaatse lõpetamise viisi hüpikkastist avanevate võimalustega.

Taanduse suurus:

- Võimaldab määrata taanduse suuruse, kui seda rakendatakse käsuga Suurenda taandust, mis on kättesaadav menüüs Vorming.

Enteri vajutamine liigutab valikud:

- Kui oled valinud lahtri, siis klahvi Enter vajutamine võib viia sind ühe lahtri võrra vasakule, paremale, üles või alla vastavalt sellele, kuidas on määratud siin kaardil paiknevas hüpikkastis.

Veateate näitamine

- Kui see on märgitud, ilmub veateade, kui sisestad lahtrisse midagi, millest &kspread; aru ei saa.

Arvutusmeetod:

- Selles hüpikkastis saab valida meetodi, mida kasutatakse olekuriba kokkuvõtte funktsiooni rakendamisel.

Kommentaari indikaatori näitamine

- Kui see on märgitud, näidatakse kommentaare sisaldavate lahtrite ülemises paremas nurgas väikest punast kolmnurka.

### Värv

&kspread;i seadistuste dialoogi sellel kaardil saab valida töölehe alusvõrgustiku värvi. Kui sa ei soovi alusvõrgu näitamist, eemalda kaardil Eelseadistus märge kastist Alusvõrgu näitamine.

Samuti saab siin määrata, millist värvi on trükitavate lehekülgede piire osutavad jooned. Viimaseid saab lasta näidata käsuga Näita lehekülje piirdeid, mille leiab menüüst Vaade.

### Lehekülje vorming

&kspread;i seadistuste dialoogi sellel kaardil saab määrata lehekülje vaikesuuruse, -suuna ning mõõtühiku, mida kasutab nii printer kui dialoog Lehekülje vorming (viimast on võimalik kasutada käsuga Paigutus paberil, mis on kättesaadav menüüs Vorming).

### Õigekiri

Sellel kaardil saab seadistada &kspread;i õigekirja kontrollijat.

Luuakse juure/lisandi kombinatsioonid, mida ei leidu sõnaraamatus

- Kui see on märgitud, tunnistab &kspread; omaks sõna, mida ta dokumendis küll otseselt ära ei tunne, kuid millel on talle teada tüvi ning ees- või järelliide. Kui see on märkimata, hindab õigekirja kontrollija sellise sõna valesti kirjutatuks.

Kokkujooksnud sõnu tõlgendatakse vigadena

- Kui see on märgitud, peab õigekirja kontrollija veaks tavalisi sõnu, mis on kokku kirjutatud, näiteks kodumaja.

Sõnaraamat:

- Hüpikkastis saab valida kasutatava sõnaraamatu.

Kooditabel:

- Võimalus valida kasutatav kooditabel.

Klient:

- Hüpikkastis saab valida erinevate arvutile paigaldatud õigekirja kontrollimise rakenduste vahel.

Suurtähelisi sõnu eiratakse

- Kui see on märgitud, ignoreerib õigekirja kontrollija suurtähelisi sõnu, milleks tavaliselt on lühendid, näiteks &kde;.

## Käskude seletused

### Menüü Fail

&Ctrl;N Fail Uus

- Loob uue dokumendi.

&Ctrl;O Fail Ava...

- Avab olemasoleva dokumendi.

Fail Ava hiljutine

- Võimaldab avada olemasoleva dokumendi hiljuti kasutatud failide alammenüüst.

&Ctrl;S Fail Salvesta

- Salvestab dokumendi.

Fail Salvesta kui...

- Salvestab dokumendi uue nime või vorminguga.

Fail Loo dokumendi põhjal mall...

- Loob avatud dokumendi põhjal &kspread;i malli.

&Ctrl;P Fail Trüki...

- Trükib dokumendi.

Fail Trükkimise eelvaatlus...

- Võimalus vaadata, milline näeb dokument trükituna välja.

Fail Dokumendi info...

- Võimalus vaadata või sisestada infot dokumendi ja selle autori kohta.

Fail Saada fail...

- Saadab faili meilile lisatud failina.

&Ctrl;W Fail Sulge

- Sulgeb &kspread;i parajasti avatud dokumendi, kuid mitte rakendust ennast.

&Ctrl;Q Fail Välju

- Lõpetab &kspread;i töö.

### Menüü Redigeerimine

&Ctrl;Z Redigeerimine Võta tagasi

- Tühistab viimase toimingu.

&Ctrl;&Shift;Z Redigeerimine Tee uuesti

- Sooritab viimase tagasi võetud toimingu uuesti.

&Ctrl;X Redigeerimine Lõika

- Asetab valitud elemendi(d) lõikepuhvrisse. Kui seejärel kasutada asetamist, liigutatakse element/elemendid algsest asukohast uude.

&Ctrl;C Redigeerimine Kopeeri

- Kopeerib valitud elemendi(d) lõikepuhvrisse.

&Ctrl;V Redigeerimine Aseta

- Asetab elemendi(d) lõikepuhvrist valitud lahtri(te)sse.

Redigeerimine Aseta valikuliselt...

- Asetamise erivorm. Täpsemat infot leiab osadest Muud asetamisviisid ja Matemaatika valikulise asetamisega.

&Ctrl;F Redigeerimine Otsi...

- Otsib määratud teksti sisaldavat lahtrit.

&Ctrl;R Redigeerimine Asenda...

- Otsib ja asendab määratud teksti lahtri(te)s.

Redigeerimine Puhasta

- Eemaldab valitud lahtri(te)st teksti, kommentaari, sobivuse või tingimuslikud lahtri omadused.

Redigeerimine Kustuta

- Kustutab valitud lahtri(te) sisu täielikult.

Redigeerimine Tingimuslikud lahtri omadused...

- Võimaldab lisada või muuta tingimuslikke lahtri omadusi.

Redigeerimine Sobivus...

- Võimaldab määrata või muuta valitud lahtri(te) vigade kontrollimise kriteeriume ja näidatavaid veateateid. Täpsemat infot leiab osast Sobivuse kontroll.

&Ctrl;M Redigeerimine Muuda lahtrit

- Võimaldab muuta valitud lahtrit.

### Menüü Vaade

Vaade Uus vaade

- Avab &kspread;i uue akna.

Vaade Sulge kõik vaated

- Sulgeb kõik &kspread;i avatud aknad.

Vaade Poolita vaade

- Jagab parajasti aktiivse vaate kaheks.

Vaade Eemalda vaade

- Eemaldab parajasti aktiivse vaate. (Seda muidugi juhul, kui aknas on kaks või enam vaadet)

Vaade Poolitamise suund

- Muudab vaate poolitamise horisontaalseks või vertikaalseks.

Vaade Mine lahtrisse...

- Viib &kspread;i fookuse määratud lahtrisse.

Vaade Näita lehekülje piirdeid

- Lülitab sisse ja välja trükitavate lehekülgede piirete näitamise punaste joontega.

Vaade Suurendus

- Suurendab või vähendab töölehe vaadet.

### Menüü Lisamine

Lisamine Leht

- Lisab uue töölehe.

Lisamine Lahtri kommentaar

- Võimaldab lisada, muuta või eemaldada lahtri kommentaari.

Lisamine Funktsioon...

- Lisab matemaatilise funktsiooni. Täpsemat infot leiab osast Valemid.

Lisamine Jadad...

- Lisab jada. Täpsemat infot leiab osast Jadad.

Lisamine Link...

- Lisab valitud lahtrile lingi. Täpsemat infot leiab osast Lahtrite linkimine.

Lisamine Objekt...

- See võimalus ei ole veel kasutatav.

Lisamine Diagramm

- Lisab diagrammi. Täpsemat infot leiab osast Diagrammi lisamine.

Lisamine Välised andmed

- Lisab andmed tekstifailist, andmebaasist või lõikepuhvrist. Täpsemat infot leiab osast Väliste andmete lisamine.

### Menüü Vorming

&Alt;&Ctrl;F Vorming Lahtri vorming...

- Võimaldab vormindada valitud lahtri(d). Täpsemat infot leiab osast Töölehe vormindamine.

Vorming Paigutus paberil...

- Võimaldab vormindada lehte trükkimise tarbeks.

Vorming Trükivahemik

- Võimaldab määrata või muuta trükivahemikku.

Vorming Leht

- Võimaldab töölehte eemaldada, peita või näidata.

Vorming Sea rida ja veergu

- Võimaldab määrata rea ja veeru suurust, et lahter/lahtrid korralikult näha oleks.

Vorming Rida

- Võimaldab ridade suurust muuta ning neid peita või näidata.

Vorming Veerg

- Võimaldab veergude suurust muuta ning neid peita või näidata.

Vorming Vaikevorming

- Määrab valitud lahtri(te)le vaikevorminduse.

Vorming Protsendivorming

- Määrab valitud lahtri(te) sisule protsentvormingu.

Vorming Suurenda täpsust

- Suurendab valitud lahtri(te)s numbrite näidatavat täpsust.

Vorming Vähenda täpsust

- Vähendab valitud lahtri(te)s numbrite näidatavat täpsust.

Vorming Rahavorming

- Määrab valitud lahtri(te) sisule rahavormingu.

Vorming Suurenda taandust

- Liigutab teksti valitud lahtri(te)s paremale.

Vorming Vähenda taandust

- Liigutab teksti valitud lahtri(te)s vasakule.

Vorming Muuda nurka...

- Muudab valitud lahtri(te)s näidatava teksti nurka.

### Menüü Andmed

Andmed Sorteeri...

- Sorteerib andmed valitud lahtrites. Täpsemat infot leiab osast Andmete sorteerimine.

Andmed Sorteeri kasvavas järjekorras

- Sorteerib andmed valitud lahtrites väärtuste kasvavas järjekorras.

Andmed Sorteeri kahanevas järjekorras

- Sorteerib andmed valitud lahtrites väärtuste kahanevas järjekorras.

Andmed Lisa veerud

- Lisab uue(d) veeru(d) valitud veerust/veergudest vasakule.

Andmed Lisa read

- Lisab uue(d) rea(d) valitud rea/ridade kohale.

Andmed Kustuta veerud

- Kustutab valitud veeru(d).

Andmed Kustuta read

- Kustutab valitud rea(d).

Andmed Lisa lahtrid...

- Lisab uue(d) lahtri(d).

Andmed Eemalda lahtrid...

- Eemaldab valitud lahtri(d).

Andmed Ühenda lahtrid

- Ühendab valitud lahtrid.

Andmed Eemalda lahtrite seosed

- Lõhub (lahutab) varem ühendatud lahtrid.

Andmed Näita ala...

- Muudab &kspread;i fookust, võimaldades näha mõnda nime kandvat ala. Täpsemat infot leiab osast Nimega lahtrid ja alad.

Andmed Sihtmärgi otsing

- Avab sihtmärgi otsimise dialoogi. Täpsemat infot leiab osast Sihtmärgi otsimine.

Andmed Konsolideeri...

- Konsolideerib andmed. Täpsemat infot leiab osast Andmete konsolideerimine.

Andmed Tekst veergudesse

- See käsk püüab tõlgendada teksti valitud lahtri(te)s CSV andmetena, asetades iga elemendi rea erinevatesse lahtritesse.

### Menüü Tööriistad

Tööriistad Õigekirja kontroll...

- Kontrollib töölehe sõnade õigekirja.

Tööriistad Kohandatud nimekirjad...

- Võimalus vaadata või muuta &kspread;i tunnustatavaid erijadasid.

&Shift;F9 Tööriistad Arvuta leht uuesti

- Arvutab uuesti käesoleval lehel olevad valemid.

F9 Tööriistad Arvuta raamat uuesti

- Arvutab uuesti kõik töölehed.

Tööriistad Kalkulaator

- Avab töölauakalkulaatori &kcalc;.

### Menüü Seadistused

Seadistused Fail tööriistariba näitamine

- Näitav või varjab failiriba.

Seadistused Redigeerimine tööriistariba näitamine

- Näitab või varjab redigeerimisriba.

Seadistused Matemaatika tööriistariba näitamine

- Näitab või varjab matemaatikariba.

Seadistused Vorming tööriistariba näitamine

- Näitab või varjab vorminguriba.

Seadistused Värv/piire tööriistariba näitamine

- Näitab või varjab värvi/piirderiba.

Seadistused Kiirklahvide seadistamine...

- Võimaldab seadistada &kspread;is kasutatavaid kiirklahve. Täpsemat infot leiab osast Kiirklahvide seadistamine.

Seadistused Tööriistaribade seadistamine...

- Võimaldab seadistada tööriistaribasid. Täpsemat infot leiab osast Tööriistaribade seadistamine.

Seadistused &kspread;i seadistamine...

- Võimaldab seadistada &kspread;i tervikuna. Täpsemat infot leiab osast &kspread;i seadistamine.

### Menüü Abi

&help.menu.documentation;

### Hiire parema nupu menüü

See osa kirjeldab kirjeid menüüs, mis avaneb hiire parema nupu klõpsuga lahtri(te)l, real/ridadel või veerul/veergudel.

Lahtri vorming...

- Võimaldab vormindada valitud lahtri(d). Täpsemat infot leiab osast Töölehe vormindamine.

Lõika

- Asetab valitud elemendi(d) lõikepuhvrisse. Kui seejärel sooritada asetamine, liigutatakse element/elemendid algsest asukohast uude.

Kopeeri

- Kopeerib valitud elemendi(d) lõkepuhvrisse.

Aseta

- Asetab elemendi(d) lõikepuhvrist valitud lahtri(te)sse.

Aseta valikuliselt

- Asetamise erivorm. Täpsemat infot leiab osadest Muud asetamisviisid ja Matemaatika valikulise asetamisega.

Aseta koos lisamisega...

- Asetab lõikepuhvrist valitud lahtri(te)sse, liigutades ruumi tegemiseks olemasolevaid lahtreid.

Kustuta

- Kustutab valitud lahtri(te) sisu.

Sea rida ja veergu

- Muudab rea ja veeru suurust valitud lahtri(te) täielikuks näitamiseks.

Muuda rea kõrgust...

- Muudab valitud rea kõrgust.

Sea rida

- Muudab valitud rea kõrgust lahtrite täielikuks näitamiseks.

Muuda veeru laiust...

- Muudab valitud veeru laiust.

Sea veergu

- Muudab valitud veeru laiust lahtrite täielikuks näitamiseks.

Vaikeväärtus

- Määrab valitud lahtri(te)le vaikevormingu.

Ala nimi...

- Võimaldab anda valitud alale nime. Täpsemat infot leiab osast Nimega alad.

Lisa lahtrid...

- Lisab uue(d) rea(d) valitud asukohta, liigutades vastavalt olemasolevaid lahtreid.

Eemalda lahtrid...

- Eemaldab valitud lahtri(d), liigutades vastavalt ülejäänud lahtreid.

Lisa/muuda kommentaari...

- Võimalus lisada valitud lahtrile kommentaar või seda muuta.

Näita sarnaseid sõnu

- Avab sarnaste sõnade dialoogi.

### Muud kiirkorraldused

See osa kirjeldab neid &kspread;i kiirklahve, mida kasutatakse menüüdes mitteleiduvate toimingute jaoks.

&Ctrl;Nooleklahvid

- Kui valitud lahter on täidetud, liigutab fookuse sama rea või veeru täidetud bloki lõppu või algusse. Kui valitud lahter ei ole täidetud, liigutab fookuse sama rea või veeru täitmata lahtrite bloki algusse või lõppu.

&Ctrl;&Shift;Nooleklahvid

- Kui valitud lahter on täidetud, siis valib kõik täidetud lahtrid samas reas või veerus valitud lahtrist täidetud lahtrite bloki alguse või lõpuni. Kui valitud lahter on täitmata, siis valib kõik täitmata lahtrid samas reas või veerus valitud lahtrist täitmata lahtrite bloki alguse või lõpuni.

Page Down

- Liigutab fookuse 10 lahtrit allapoole.

Page Up

- Liigutab fookuse 10 lahtrit ülespoole.

&Ctrl;Page Down

- Liigub järgmisele lehele.

&Ctrl;Page Up

- Liigub eelmisele lehele.

F4

- Lülitab lahtriviite vastavalt normaalseks või absoluutseks viiteks.

&Ctrl;&

- Lisab valitud lahtri(te)le piirde.

&Ctrl;$

- Näitab valitud lahtri(te) väärtust rahavormingus.

&Ctrl;%

- Näitab valitud lahtri(te) väärtust protsendivormingus.

&Ctrl;^

- Näitab valitud lahtri(te) väärtust teaduslikus vormingus.

&Ctrl;#

- Näitab valitud lahtri(te) väärtust kuupäevavormingus. Väärtust arvestatakse päevade arvuna alates 1. jaanuarist 1900.

&Ctrl;@

- Näitab valitud lahtri(te) väärtust ajavormingus. Väärtust arvestatakse sekundite arvuna alates keskööst.

&Ctrl;!

- Näitab valitud lahtri(te) väärtust normaalses numbrivormingus.

## Küsimused ja vastused

Kui palju ridu ja veerge võib ühel töölehel olla?

Teoreetiliselt kuni 32 767 rida ja 32 767 veergu.

Kuhu salvestatakse mallid?

`.kst`-failidena kataloogi `~/.kde/share/apps/kspread/templates/`.

## Autorid ja litsents

&kspread;

Rakenduse autoriõigus 1998-2002: KSpreadi meeskond:

- Torben Weis weis@kde.org

- Laurent Montel lmontel@mandrakesoft.com

- David Faure faure@kde.org

- John Dailey dailey@vt.edu

- Philipp Müller philipp.mueller@gmx.de

- Ariya Hidayat ariya@kde.org

- Norbert Andres nandres@web.de

- Shaheed Haque srhaque@iee.org

- Werner Trobin trobin@kde.org

- Nikolas Zimmerman wildfox@kde.org

- Helge Deller deller@gmx.de

- Percy Leonhart percy@eris23.org

- Eva Brucherseifer eva@kde.org

- Phillip Ezolt phillipezolt@hotmail.com

- Enno Bartels ebartels@nwn.de

- Graham Short grahshrt@netscape.net

Dokumentatsiooni autoriõigus 2002: Pamela Roberts pamroberts@blueyonder.co.uk

Tõlge eesti keelde Marek Laane bald@online.ee

&underFDL; &underGPL;

## Paigaldamine

&kspread; on osa &kde; paketis &koffice; ning kasutab mitmesuguseid &koffice;'i teeke. &koffice; ise on osa &kde;st ning sõltub selle üldistest teekidest.

&kde;, &koffice;'i ja &kspread;i hankimise ning paigaldamise kohta leiab rohkem infot veebilehekülgedelt http://www.kde.org ja http://www.koffice.org.

&documentation.index;