# &kword;i seadistamine

Selles osas tutvustamine, kuidas seadistada &kword;i nii, et see käituks just nii, nagu sina seda tahad.

&kword; pakub välja kolm seadistamisvõimalust:

1. Kiirklahvide seadistamine

2. Tööriistaribade seadistamine

3. Muud võimalused

## Kiirklahvide seadistamine

Kiirklahvide seadistamiseks vali menüükäsk Seadistused Kiirklahvide seadistamine.

See avab dialoogi.

Kiirklahvide muutmiseks tuleb esmalt leida tegevus, mille kiirklahvi sa muuta soovid. Avanenud dialoogis on kõik võimalikud tegevused loetletud veerus pealdisega Tegevus. Kerimisriba kasutades leia tegevus, mille vastu huvi tunned, ja klõpsa selle nimetusel &HVN;ga.

Tegevuse valinud, tasub tähelepanu pöörata dialoogi alumisele osale, sest just seal saab kiirklahvi muuta.

Puudub

- Selle võimaluse valimisel ei ole parajasti valitud tegevusel kiirklahvi.

Vaikeväärtus

- Selle võimaluse valimisel saab valitud tegevuse jaoks kasutada vaikimisi määratud kiirklahvi. Validese näidatakse samas, milline see on.

Kohandatud

- Selle võimaluse valimisel saad ise valida tegevusele mistahes klahvikombinatsiooni.

### Kohandatud kiirklahvi määramine

Klahvi või klahvikombinatsiooni saab määrata, kui klõpsata nupule, millel seisab praegune kombinatsioon. Ilmub uus dialoog:

Dialoogis saab määrata kaks vastavat tegevust käivitavat klahvikombinatsiooni: Primaarne ja Alternatiiv.

#### Lihtsa kiirklahvi määramine

Otsusta esmalt, kas soovid määrata primaarse või alternatiivse kiirklahvi, märkides vastava raadionupu.

Klõps nupul eemaldab seni kehtinud kiirklahvi.

Seejärel vajuta klahvi, mida soovid antud tegevuse kiirklahvina kasutada. &kword; hakkab nüüdsest peale kasutama just seda kiirklahvi. Dialoog sulgub seejärel automaatselt.

Kui sa ei soovi, et dialoog automaatselt sulguks, eemalda märge kastist Automaatne sulgemine.

Kui oled oma tegemistega valmis saanud, klõpsa nupul OK, mis salvestab tehtud muudatused, või nupul Loobu, kui sa midagi muuta ei kavatse.

#### Mitmeklahvilise kiirklahvi määramine

Mitut klahvi tuleb hakata kasutama siis, kui üheklahvilised kiirkorraldused otsa lõpevad.

Mitmeklahvilisi kiirklahve saab muuta samal moel, nagu üheklahvilisigi, ainult et enne klahvikombinatsiooni vajutaist tuleb ära märkida kast Multi-klahv.

Nüüd võid sisestada need klahvid, mida soovid kasutada.

Siinjuures on oluline meelde jätta, et tavalised klahvikombinatsioonid (nt &Alt;&Shift;P) on tegelikult üheklahvilised, sest kõiki klahve vajutatakse korraga.

Mitmeklahvilise kombinatsiooniga on tegemist siis, kui näiteks vajutada &Alt;X, vabastada klahvid ja vajutada W.

Kui oled oma tegemistega valmis saanud, klõpsa nupul OK, mis salvestab tehtud muudatused, või nupul Loobu, kui sa midagi muuta ei kavatse.

## Tööriistaribade seadistamine

&kword;i tööriistaribade seadistamiseks vali menüükäsk Seadistused Tööriistaribade seadistamine.

Ilmub dialoog, kus võid lisada või eemaldada nii palju nuppe nii paljudele tööriistaribadele või nii paljudelt tööriistaribadelt, kui süda vähegi lustib. Samuti saab töriistariba sees nuppe ümber paigutada.

### Nupu lisamine tööriistaribale

Nupu lisamiseks tööriistaribale tuleb see liigutada kastist -Võimalikud tegevused kasti Valitud tegevused.

Esmalt vali tööriistariba, millele soovid nupu lisada. Seda saab teha hüpikkasti Tööriistariba: abil

Seejärel vali tegevus, mida soovid lisada, hiire vasaku nupu klõpsuga kastis Võimalikud tegevused.

Klõpsa paremale osutavale sinisele noolele.

Tööristariba muutub kohe, kui klõpsata nupul OK või Rakenda.

### Nupu kustutamine tööriistaribalt

Nupu kustutamiseks tööriistaribalt tuleb see liigutada kastist Valitud tegevused kasti Võimalikud tegevused.

Esmalt vali tööriistariba, millelt soovid nuppu eemaldada, hüpikkasti Tööriistariba: abil

Vali nupp, mida soovid eemaldada, kastis Valitud tegevused.

Klõpsa vasakule osutavat sinist noolt.

Tööristariba muutub kohe, kui klõpsata nupul OK või Rakenda.

### Nupu liigutamine tööriistaribal

Esmalt vali tööriistariba, millel soovid nuppude järjekorda muuta, hüpikkasti Tööriistariba: abil

Nupu liigutamiseks klõpsa selle nimetusel hiire vasaku nupuga.

Seejärel klõpsa üles või alla osutavatele sinistele nooltele, et nuppu vastavas suunas liigutada.

Tööristariba muutub kohe, kui klõpsata nupul OK või Rakenda.

## &kword;i seadistamine

Õigekirja kontrolli ja töökeskkonda puudutavate võimaluste muutmiseks vali menüükäsk Seadistused&kword;i seadistamine.

See avab dialoogi.

### &kword;i töökeskkonna seadistamine

Kaardil Töökeskkond klõpsates saab muuta järgmisi asju.

Olekuriba näitamine

- Selle kasti märkimine võimaldab &kword;il näidata olekuriba. Täpsemat infot loe osast &kword;i aken.

Kerimisriba näitamine

- Selle kasti märkimine võimaldab &kword;il näidata kerimisriba. Täpsemat infot loe osast &kword;i aken .

PageUp/PageDown liigutab kelku

- Kui see kast on märgitud, liigutab &kword; juhul, kui vajutad klahvi PageUp või PageDown, tekstikursorit ehk kelku vastavalt lehekülje võrra üles või alla. Kui see on märkimata, vahetab &kword; neile nuppudele vajutades küll vaadet, ent tekstikursor jääb endisesse asukohta.

Hiljutiste failide arv:

- Siin saab määrata, kui palju faile maksimaalselt näidatakse menüükäsu Fail Ava Hiljutine kasutamisel. Väärtus võib kõikuda 1 ja 20 vahel.

Rõhtsa alusvõrgu suurus:

- Määrab alusvõrgu horisontaalse mõõtme suuruse. Kui raamid ja tabulaatorimärgid leheküljele asetatakse, paigutatakse nad tegelikult mingisse punkti alusvõrgul. See annab dokumendile professionaalsema väljanägemise, sest elemendid on korrektselt paigutatud. Alusvõrgu suurust on võimalik muuta, kui soovid väljanägemist võimalikult täpselt oma soovidele kohandada.

Püstise alusvõrgu suurus:

- Määrab alusvõrgu vertikaalse mõõtme suuruse. Kui raamid ja tabulaatorimärgid leheküljele asetatakse, paigutatakse nad tegelikult mingisse punkti alusvõrgul. See annab dokumendile professionaalsema väljanägemise, sest elemendid on korrektselt paigutatud. Alusvõrgu suurust on võimalik muuta, kui soovid väljanägemist võimalikult täpselt oma soovidele kohandada.

Lõigu taandus tööriistariba nuppude abil:

- Selle keritava kasti abil saab määrata, kui suur taandus antakse lõigule taanduse suurendamise () ja vähendamise () nuppe kasutades.

Eelvaatluse tüüp - Lehekülgede arv reas:

- Võimaldab määrata, mitu lehekülge asub reas eelvaatluse režiimis. See määrab lehekülje suuruse eelvaatluse režiimis.

Kui oled tehtud muudatuste üle õnnelik, klõpsa nuppu OK.

Klõps nupul Loobu jätab kõik vanamoodi.

Klõps nupul Vaikeväärtused taastab kõigi võimaluste vaikeväärtused.

### Dokumendi võimaluste seadistamine

#### Dokumendi vaikesätted

Veergude vahe vaikimisi

- Võimaldab muuta vaikimisi veergude vahele jäetavat vahet. Rohkem infot veergude kohta leiab osast Veerud.

Vaikimisi font

- Klõps nupul Vali avab uue dialoogi. Seal saab valida fondi, mida dokumentides vaikimisi kasutatakse. See on font, mida kasutatakse seni, kuni ei ole muudetud vastavaid vormindusvõimalusi. Suvalise teksti saab teisendada vaikefondile menüükäsuga Vorming Vaikimisi vorming.

#### Dokumendi seadistused

Automaatsalvestus (min):

- Siin saab määrata, kui sageli salvestab &kword; ajutise faili. Kui määrata väärtuseks 0, ei kasuta &kword; automaatsalvestust. Võimalikud väärtused jäävad 0 ja 60 minuti vahele.

Esimese lehekülje number

- Siin saab määrata, milline on dokumendi esimese lehekülje number. Rohkem infot lehekülgede nummerdamise kohta leiab osast Lehekülgede nummerdamine.

  See võimalus tuleb kasuks näiteks siis, kui jagad ühe dokumendi mitmeks failiks.

Tabulaatori samm:

- Igal &kword;i dokumendil on oma vaikimisi tabulaatori sammude komplekt. Kui lisad tabulaatorimärgi dokumenti, tühistab see vaikimisi määratu. Siin tekstikastis saab määrata tabulaatori vaikesammu.

  Näide: kui kirjutad tekstikasti `1,5` ja mõõtühikuks on sentimeetrid, siis asub tabulaatori esimene samm 1,5 cm raami vasakust piirdest paremal. Teine samm on juba 3 cm kaugusel jne.

#### Kursori seadistused

Dialoogi selles osas on ainult üks märkekast: Kursor kaitstud alas. Kui kast ära märkida ning sa klõpsad dokumendi kaitstud raamis, ilmub kursor nähtavale. Kui kast on märkimata, siis kaitstud raamis klõpsates kursorit nähtavale ei ilmu.

Kui oled tehtud muudatuste üle õnnelik, klõpsa nuppu OK.

Klõps nupul Loobu jätab kõik vanamoodi.

Klõps nupul Vaikeväärtused taastab kõigi võimaluste vaikeväärtused.

### Õigekirja kontrollimise seadistamine

Õigekirja kontrollimise seadistamiseks klõpsa kaardil Õigekiri.

Allpool selgitatakse kõiki dialoogi võimalusi.

Luuakse juure/lisandi kombinatsioonid, mida ei leidu sõnaraamatus

- Kui see on märgitud, lisab &kword; juhul, kui talle satub ette juursõna sellise ees- või järelliitega, millistega seda sõnaraamatus ei esine, uue liitsõna sõnaraamatusse uue kirjena. Kui see on märkimata, annab &kword; sellisest sõnast teada kui vigasest.

Kokkujooksnud sõnu tõlgendatakse vigadena

- Kui see on märgitud ning KWord leiab oma sõnaraamatust kaks sõna, mis on tekstis kokku kirjutatud, peab ta seda veaks. Kui kast on märkimata, ignoreeritakse sellist liitsõna.

  Selliste sõnade näited: libekala, kurikael, tabasalu.

  Kui see on märkimata, ei märgista &kword; veebilehekülgede ja e-posti aadresse kirjavigadena. Neis esineb sageli selliseid kokku kirjutatud sõnu.

Sõnaraamat:

- Hüpikkastist saab valida sõnaraamatu, mida &kword; peaks kasutama.

Kooditabel:

- Hüpikkastist saab valida, millist kooditabelit peaks õigekirja kontrollimisel kasutama.

Klient:

- Hüpikkastist saab valida, millist õigekirja kontrollimise rakendust peaks &kword; kasutama.

Suurtähelisi sõnu eiratakse

- Kui see on märgitud, ei tähista &kword; näiteks sõna MNA veana, küll aga sõnu Mna ja mna. See on eriti kasulik võimalus siis, kui dokumendis esineb palju lühendeid.

Suure algustähega sõnu eiratakse

- Kui see on märgitud, ei tähista &kword; sõna Mna veana, küll aga sõnu MNA ja mna.

Dokumendis näidatakse valesti kirjutatud sõnu

- Kui see on märgitud, joonib &kword; juba kirjutamise ajal punasega alla kõik valesti kirjutatud sõnad. Kui see sulle ei meeldi, eemalda kastist märk.

Puhasta erandsõnade ajalugu...

- Kui valida see võimalus, kustutab &kword; kõik sõnad, mis on varem märgistatud nuppu Ignoreeri kõiki kasutades.

Kui oled tehtud muudatuste üle õnnelik, klõpsa nuppu OK.

Klõps nupul Loobu jätab kõik vanamoodi.

Klõps nupul Vaikeväärtused taastab kõigi võimaluste vaikeväärtused.

### Valemi võimaluste seadistamine

Selle dialoogi abil saab vormindada valemite väljanägemist &kword;is. Täpsemat infot loe valemite redaktori käsiraamatust.

Kui oled tehtud muudatuste üle õnnelik, klõpsa nuppu OK.

Klõps nupul Loobu jätab kõik vanamoodi.

Klõps nupul Vaikeväärtused taastab kõigi võimaluste vaikeväärtused.

### Muud seadistused

#### Muud

Ühikud

- Siin saab valida meelepärase mõõtühiku, mida &kword; kasutab kõikvõimalikes mõõtmistegevustes. Rohkem infot leiab osast Joonlaua kasutamine.

Tühistamiste/uuestitegemiste limiit

- Keritava kasti või liuguri abil saab määrata, mitu toimingut säilitab &kword; oma tühistamiste mälus. Kui toiminguid koguneb enam, vanemad unustatakse.

Linkide näitamine

- Seda kasti ära märkides muudab &kword; dokumendi lingid nähtavaks. Kui see on märkimata, on ka dokumendi lingid varjatud. Rohkem infot leiab osast Dokumendi lingid.

Kõik lingid joonitakse alla

- Selle märkimine sunnib &kword;i linki kohe selle loomisel automaatselt alla joonima. Rohkem infot leiab osast Dokumendi lingid.

Kommentaaride näitamine

- Selle märkimine sunnib &kword;i näitama dokumendi kommentaare. Rohkem infot leiab osast Dokumendi kommentaarid.

Väljakoodide näitamine

- Kui see on märgitud, näitab &kword; dokumendi muutujate nime, mitte aga selle sisu, nagu &kword;ile muidu omane. Kui see on märkimata, näitab &kword; muutuja sisu.

  Siinmääratu ei mõjuta väljatrüki. Muutujate sisu trükitakse sõltumata sellest, kas see võimalus on märgitud või mitte.

#### Vormindussümbolite näitamine

Järgneva nelja märkekasti abil saab määrata, milliseid vormindussümboleid näidatakse, kui annad &kword;ile korralduse näidata vormindussümboleid.

Lõigu lõpu märgi näitamine

- Lülitab reavahetuse märkide näitamise sisse ja välja.

Tühikumärgi näitamine

- Lülitab tühikumärkide näitamise sisse ja välja.

Tabulaatorimärgi näitamine

- Lülitab tabulaatorimärkide näitamise sisse ja välja.

Katkestusmärgi näitamine

- Lülitab lõigumärkide näitamise sisse ja välja.

Kui oled tehtud muudatuste üle õnnelik, klõpsa nuppu OK.

Klõps nupul Loobu jätab kõik vanamoodi.

Klõps nupul Vaikeväärtused taastab kõigi võimaluste vaikeväärtused.